Jabarkan Kehidupan peribadi dari Muhammad Ali dalam bahasa melayu

Ali berkahwin sebanyak empat kali dan memiliki tujuh anak perempuan dan dua anak lelaki. Muhammad Ali bertemu dengan isteri pertama beliau, seorang pelayan koktil yang bernama Sonji Roi, kira-kira sebulan sebelum mereka berkahwin pada 14 Ogos, 1964. Tentangan Roi pada beberapa adat Muslim berkenaan pakaian untuk wanita menyebabkan perceraian. Mereka bercerai pada 10 Januari, 1966.

Pada 17 Ogos, 1967, Ali berkahwin dengan Belinda Boyd. Selepas berkahwin, Belinda spertimana Muhammad Ali memeluk agama Islam. Beliau menukar nama kepada Khalilah Ali, bagaimanapun beliau masih dikenali dengan nama Belinda oleh keluarga dan rakan lama. Mereka memiliki empat orang anak: Maryum (lahir 1968), sepasang kembar Jamillah dan Rasheda (lahir 1970), dan Muhammad Ali, Jr. (lahir 1972). Maryum mempunyai kerjaya sebagai seorang penulis dan pemuzik rap.

Muhmmad Ali tinggal di Cherry Hill, New Jersey, pada awal tahun 1970-an. Beliau memiliki dua anak perempuan lagi, Miya dan Khaliah, daripada hubungan luar perkahwinan.

Pada tahun 1975, Ali mula mempunyai hubungan dengan Veronica Porché, seorang aktres dan model. Menjelang musim panas 1977, perkahwinan kedua beliau berkahir dan beliau kemudian mengahwini Porché. Semasa berkahwin, mereka telah memiliki seorang anak perempuan bernama Hana, dan Veronica sedang mengandung anak kedua mereka. Anak perempuan kedua mereka, Laila Ali telah dilahirkan pada Disember 1977. Pada tahun 1986, Ali dan Porché kemudian bercerai.

Pada 19 November, 1986, Muhammad Ali mengahwini Yolanda ("Lonnie") Williams. Mereka mula berkawan sejak tahun 1964 di Louisville. Mereka mempunyai seorang anak lelaki, Asaad Amin, yang mana diambil sebagai anak angkat semenjak Amin berumur lima bulan.

Kiiursti Mensah-Ali mendakwa beliau anak perempuan sedarah-sedaging dengan Muhammad Ali melalui Barbara Mensah, yang mana memiliki hubungan selama 20 tahun, memetik gambar foto dan ujian yang dilakukan pada tahun 1988. Beliau mendakwa Ali menerima tanggungjawab dan menjaga beliau, tetapi semua hubungan telah terputus apabila Ali berkahwin dengan Lonnie. Kiiursti mendakwa berhubungan dengan anak-anak Muhammad Ali yang lain. Selepas kematian Ali, beliau merayu agar dibenarkan untuk menghadiri majlis pengebumian Ali.

Ali kemudian tinggal di Scottsdale, Arizona bersama dengan Lonnie. Pada Januari 2007, mereka dilaporkan ingin menjual rumah mereka di Berrien Springs, Michigan, dan membeli sebuah rumah di timur Kaunti Jefferson, Kentucky bernilai AS$1,875,000. Lonnie memeluk agama Islam daripada Katholik pada akhir umur 20-an.

Anak perempuan Ali, Laila menjadi seorang peninju pada tahun 1999, meskipun Ali pada komen awal menentang peninju wanita pada tahun 1978: "Women are not made to be hit in the breast, and face like that... the body's not made to be punched right here [patting his chest]. Get hit in the breast... hard... and all that."

Menantu Muhammad Ali, Kevin Casey yang berkahwin dengan Hana merupakan seorang pejuang UFC middleweight.